 Ìtàn Mánigbàgbé: Samuel Ladoke Akintọla jẹ olóṣèlú pàtàkì tó tako Awolọwọ Agba ọjẹ oloselu ni Akintọla, to si tun jẹ agbẹjọro to moye, bakan naa lo tun jẹ ẹni ti yoo sọrọ, ti yoo dabi ki a pọn ni ete la, tori ọrọ da saka lẹnu rẹ, boya ni ede Yoruba ni, abi Gẹẹsi. Bi o tilẹ jẹ pe lọdun 1966, eyiun ọdun mejilelaadọta 52 sẹyin, ni wọn gbẹmi Oloye Akintọla lojiji, ti ọpọ ọdọ atawọn agbagba kan ko si baa laye, sibẹ o yẹ ka lee mọ iru isẹ ribiribi ti akikanju ọmọ Oodua yii se. Awọn ohun to yẹ ko mọ nipa Samuel Ladoke Akintọla : Samuel Ladoke Akintọla jẹ ojulowo ọmọ Yoruba to ko ipa manigbagbe ni saa isejọba alagbada akọkọ ni orilẹede Naijiria. 